Úradný vestník L 080 , 23/03/1989 S. 0021 - 0023

Fínske špeciálne vydanie: Kapitola 2 Zväzok 7 S. 0024

Švédske špeciálne vydanie: Kapitola 2 Zväzok 7 S. 0024



Nariadenie Komisie (EHS) č. 736/89 zo 16. marca 1989 o zatrieďovaní určitých druhov tovaru v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] z 23. júla 1987 o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 20/89 [2], a najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry pripojenej k tomuto nariadeniu treba prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 s cieľom uplatňovať tarifné alebo iné opatrenia týkajúce sa obchodu s tovarom stanovilo všeobecné pravidlá na interpretáciu kombinovanej nomenklatúry a tieto pravidlá sa vzťahujú na akúkoľvek inú nomenklatúru, ktorá z nej čiastočne alebo celkom vychádza alebo ktorá k nej pridáva akékoľvek ďalšie členenie a ktorá je založená špecifickými ustanoveniami spoločenstva; keďže podľa týchto všeobecných pravidiel tovar opísaný v prvom stĺpci tabuľky pripojenej k tomuto nariadeniu musí byť zatriedený pod číselnými znakmi KN uvedenými v druhom stĺpci, a to z dôvodov uvedených v treťom stĺpci; keďže Výbor pre nomenklatúru nepredložil stanovisko v lehote, ktorú stanovil jej predseda, PRIJALA TOTO NARIADENIE: Článok 1 Tovar opísaný v prvom stĺpci pripojenej tabuľky je teraz v kombinovanej nomenklatúre zatriedený pod príslušnými číselnými znakmi KN v druhom stĺpci danej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné v členských štátoch v súlade so Zmluvou o založení Európskeho spoločenstva. V Bruseli 16. marca 1989 Za Komisiu Christiane Scrivener člen Komisie [1] Ú. v. ES L 256, 7. 9. 1987, s. 1. [2] Ú. v. ES L 4, 6.1.1989, s. 19. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | +++++ TIFF +++++ 1.Ľahký, voľný pletený odev (100 % bavlna) priemerne s 10 alebo viacerými očkami na jeden centimeter dĺžky v jednom smere, určený na zakrytie hornej časti tela, siahajúci dole pod pás, s okrúhlym výstrihom bez goliera, s čiastočným otvorom vpredu a so zapínaním na gombík zľava doprava. Má voľné krátke rukávy, ktoré sú na okrajoch lemované. Na spodnej časti odevu, ktorá je lemovaná, sú bočné rozparky dlhé približne 6 centimetrov na každej strane. Na výstrihu je pruh pletenej textílie. Na chrbtovej časti je tiež polkruhová vložka siahajúca od výstrihu nadol. (pozri fotografiu č. 395). | 61051000 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, právnou poznámkou 4 ku kapitole 61 a znením číselných znakov KN 6105 a 61051000. | +++++ TIFF +++++ 2.Voľný pletený alebo háčkovaný odev (100 % bavlna) priemerne s 10 alebo viacerými očkami na jeden centimeter dĺžky v jednom smere určený na zakrytie hornej časti tela, siahajúci dole pod pás. Má okrúhly výstrih bez goliera s čiastočným otvorom vpredu, so zapínaním na gombík sprava doľava a s dlhými rukávmi. Lemovaný je tiež výstrih, konce rukávov a spodný okraj odevu. (pozri fotografiu č. 394). | 61061000 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, právnou poznámkou 4 ku kapitole 61 a znením číselných znakov KN 6106 a 61061000. Pozri aj vysvetlivku k číselnému znaku KN 6106 o košeliach a košeľových blúzkach. | +++++ TIFF +++++ 3.Ľahký, voľný pletený odev (100 % bavlna) módneho vzhľadu, priemerne s 10 alebo viacerými očkami na jeden centimeter dĺžky v jednom smere, určený na zakrytie hornej časti tela, siahajúci dole pod pás, s voľným výstrihom bez goliera, s čiastočným otvorom vpredu, so zapínaním na gombík sprava doľava. Odev je bez rukávov a na výstrihu a prieramkoch má našitú pletenú textíliu. Spodný okraj odevu je lemovaný. (pozri fotografiu č. 396). | 61061000 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, právnou poznámkou 4 ku kapitole 61 a znením číselných znakov KN 6106 a 61061000. Pozri aj vysvetlivku k číselnému znaku KN 6106 o košeliach a košeľových blúzkach. | --------------------------------------------------